title: Директива 1999/30/ЕО на Съвета от 22 април 1999 година относно пределно допустимите стойности за серен двуоксид, азотен двуоксид и азотни оксиди, прахови частици и олово в околния въздух

text:
Важна правна забележка

|

31999L0030

Официален вестник n° L 163 , 29/06/1999 стр. 0041 - 0060 специално чешко издание глава 15 том 04 стр. 164  - 183 специално испанско издание глава 15 том 04 стр. 164  - 183 специално унгарско издание глава 15 том 04 стр. 164  - 183 специално литвийско издание глава 15 том 04 стр. 164  - 183 LV.ES глава 15 том 04 стр. 164  - 183 MT.ES глава 15 том 04 стр. 164  - 183 PL.ES глава 15 том 04 стр. 164  - 183 SK.ES глава 15 том 04 стр. 164  - 183 специално словенско издание глава 15 том 04 стр. 164  - 183

		19990422Директива 1999/30/ЕО на Съветаот 22 април 1999 годинаотносно пределно допустимите стойности за серен двуоксид, азотен двуоксид и азотни оксиди, прахови частици и олово в околния въздухСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 130т, параграф 1 от него,като взе предвид предложението на Комисията [1],като взе предвид становището на Икономическия и социален комитет [2],в съответствие с принципите, установени в член 189в от Договора [3],(1) като има предвид, че въз основа на принципите, определени в член 130с от Договора, програмата на Европейската общност за политика и действия в областта на околната среда и устойчивото развитие (Петата програма за действие в областта на околната среда) [4] предвижда по-конкретно изменения на съществуващото законодателство по отношение на замърсителите на въздуха; като има предвид, че тази програма препоръчва формулирането на дългосрочни цели в областта на качеството на въздуха;(2) като има предвид, че член 129 от Договора предвижда изискванията за опазване на здравето да представляват неразделна част от политиките на Общността; като има предвид, че член 3, буква о) от Договора предвижда действията на Общността да включват принос към постигането на високо ниво на здравеопазване;(3) като има предвид, че в изпълнение на член 4, параграф 5 от Директива 96/62/ЕО на Съвета от 27 септември 1996 г. относно оценката и управлението на качеството на въздуха [5] Съветът следва да приеме законодателството, предвидено в параграф 1 и разпоредбите, предвидени в параграфи 3 и 4 от същия член;(4) като има предвид, че пределно допустимите стойности, установени в тази директива, представляват минимални изисквания; като има предвид, че в съответствие с член 130у от Договора държавите-членки могат да поддържат или да въвеждат по-засилени опазващи мерки; като има предвид, че могат да се въвеждат конкретни, по-стриктни пределно допустими стойности, за да се опази здравето на определени уязвими категории от населението, като деца, болни; като има предвид, че една държава-членка може да изиска пределно допустимите стойности да бъдат достигнати преди датите, определени в настоящата директива;(5) като има предвид, че екосистемите следва да бъдат защитени от неблагоприятните ефекти на азотните оксиди;(6) като има предвид, че различните видове частици могат да имат различно вредно въздействие върху човешкото здраве; като има предвид, че съществуват доказателства, че рисковете за човешкото здраве, свързани с излагането на въздействието на прахови частици, възникнали в резултат на човешката дейност, са по-високи от рисковете, свързани с излагането на въздействие на естествено възникващите частици от природни явления в околния въздух;(7) като има предвид, че Директива 96/62/ЕО изисква разработване на планове за действие за зоните, в които концентрациите на замърсителите в околния въздух превишават определено допустимите стойности плюс приложимите временни допустими отклонения, за да се осигури спазване на пределно допустимите стойности към датата или датите, посочени по-долу; като има предвид, че доколкото имат отношение към праховите частици, такива планове за действие и други стратегии за намаляване следва да имат за цел намаляване на концентрациите на фините частици като част от общото намаляване на концентрациите на праховите частици;(8) като има предвид, че Директива 96/62/ЕО предвижда стойностите на пределно допустимите стойности и алармени прагове да се основават на констатациите от работата, извършвана от международни научни групи, които работят активно в тази област; като има предвид, че Комисията трябва да вземе предвид най-новите данни от научните изследвания в съответните области на епидемиологията и околната среда и последните новости в метрологията при последващото преразглеждане на елементите, върху които се основават пределно допустимите стойности и алармените прагове;(9) като има предвид, че с оглед улесняване на преразглеждането на настоящата директива през 2003 г. Комисията и държавите-членки следва да разгледат възможностите за стимулиране на изследванията за ефектите от замърсителите, обхванати в настоящата директива, а именно серен двуоксид, азотен двуоксид и азотни оксиди, прахови частици и олово;(10) като има предвид, че прецизните стандартизирани методи за измерване и общите критерии за местоположение на измервателните пунктове са важен елемент в оценката на качеството на околния въздух от гледна точка на това, да се получи съпоставима информация за цялата Общност;(11) като има предвид, че в съответствие с член 12, параграф 1 от Директива 96/62/ЕО измененията, необходими за приспособяване към научния и техническия прогрес, могат да се отнесат единствено до критериите и техниките за оценка на концентрациите на серен двуоксид, азотен двуоксид и азотни оксиди, прахови частици и олово или до подробния режим за изпращане на информация до Комисията и могат да нямат нито пряк, нито косвен ефект, изразяващ се в промяна на пределно допустимите стойности или на алармените прагове;(12) като има предвид, че актуалната информация относно концентрациите на серен двуоксид, азотен двуоксид и азотни оксиди, прахови частици и олово във въздуха следва да бъде на разположение на обществеността,ПРИЕ НАСТОЯЩАТА ДИРЕКТИВА:Член 1ЦелиЦелите на настоящата директива са да:- установи пределно допустими стойности и в случаите, в които това е уместно, алармени прагове относно концентрациите на серен двуоксид, азотен двуоксид и азотни оксиди, прахови частици и олово в околната среда с цел да бъдат избегнати, предотвратени или намалени вредните въздействия върху човешкото здраве и околната среда като цяло,- направи оценка на концентрациите на серен двуоксид, азотен двуоксид и азотни окиси, прахови частици и олово в околния въздух на базата на общи методи и критерии,- събере съответната информация относно концентрациите на серен двуоксид, азотен двуоксид и азотни окиси, прахови частици и олово в околния въздух и да осигури достъпа на обществеността до нея,- поддържа качеството на околния въздух там, където е добро, и да го подобрява в други случаи по отношение на концентрациите на серен двуоксид, азотен двуоксид и азотни окиси, прахови частици и олово.Член 2ОпределенияПо смисъла на настоящата директива:1. "атмосферен въздух" е въздухът на открито в тропосферата, с изключение на този на работните места;2. "замърсител" е всяко вещество, въведено пряко или косвено от човека в околния въздух, което може да оказва вредно въздействие върху човешкото здраве и/или околната среда като цяло;3. "ниво" е определена концентрация на даден замърсител в околния въздух или определена стойност на неговото отлагане от въздуха върху открити повърхности, в даден момент;4. "оценка" е всеки метод, използван с цел измерване, изчисляване, прогнозиране или предварително определяне на нивото на замърсителя в околния въздух;5. "пределно допустима стойност" е всяко ниво, определено въз основа на научни познания с цел избягване, предотвратяване или ограничаване на определени вредни въздействия върху човешкото здраве и/или околната среда като цяло, което следва да бъде постигнато в определен срок и да не бъде превишавано след постигането му;6. "алармен праг" е всяко ниво, чието превишаване е свързано с риск за човешкото здраве, дори при кратковременна експозиция, и при превишаването на което държавите-членки следва незабавно да предприемат стъпките, предвидени в Директива 96/62/ЕО;7. "допустимо отклонение" е такъв процент от пределно допустимата стойност, с който последната може да бъде превишавана съгласно условията, предвидени в Директива 96/62/ЕО;8. "зона" е произволна част от територията на държавите-членки в граници, определени от самите тях;9. "агломерация" е всяка зона с концентрация на населението, по-голяма от 250000 жители, или в случаите, когато концентрацията на населението е по-малка или равна на 250000 жители, се гледа гъстотата на населението на км2, която трябва да е такава според държавите-членки, че да оправдава необходимостта от оценка и управление на качеството на околния въздух;10. "азотни оксиди" е сумата от азотните оксиди и азотния двуоксид, прибавени като милиардни части и изразени като азотен двуоксид в микрограмове на кубичен метър;11. "ПЧ10" са прахови частици, които са в състояние да преминат през размерно-селективен сепаратор с 50-процентна ефективност на задържане и с критичен размер 10 μm аеродинамичен диаметър;12. "ПЧ2,5" са прахови частици, които са в състояние да преминат през размерно-селективен сепаратор с 50-процентна ефективност на задържане и с критичен размер 2,5 μm аеродинамичен диаметър;13. "горен оценъчен праг" е ниво, определено в приложение V, под което може да се използва комбинация от измервания и моделиращи техники за оценка на качеството на въздуха в съответствие с член 6, параграф 3 от Директива 96/62/ЕО;14. "долен оценъчен праг" е ниво, определено в приложение V, под което може да се използва едно от двете: моделиране или техники на оценка на целите за качество на въздуха, в съответствие с член 6, параграф 4 от Директива 96/62/ЕО;15. "природни явления" са вулканичните изригвания, сеизмичната активност, геотермалните активности, пожарите, силни ветрове и атмосферни отлагания или пренос на природни частици от сухи райони;16. "фиксирани измервания" са измервания, извършени в съответствие с член 6, параграф 5 от Директива 96/62/ЕО.Член 3Серен двуоксид1. Държавите-членки следва да предприемат необходимите мерки, за да гарантират, че концентрациите на серен двуоксид в околния въздух, оценени в съответствие с член 7, не превишават пределно допустимите стойности, определени в раздел I от приложение I, считано от съответните дати, изложени пак там.Допустимите граници, установени в раздел I от приложение I, се прилагат в съответствие с член 8 от Директива 96/62/ЕО.2. Допустимите отклонения за концентрации на серен двуоксид в околния въздух са определени в раздел II от приложение I.3. За да се подпомогне Комисията при подготовката на доклада, съгласно разпоредбите на член 10 там, където е приложимо, до 31 декември 2003 г. държавите-членки следва да записват данни за концентрациите на серен двуоксид, усреднени в рамките на десет минути, от определени пунктове за мониторинг, които те са избрали като представителни за качество на въздуха в населени райони, които са близко до източниците и за които се измерват часови концентрации. В същото време, когато се предоставят данни за часовите концентрации в съответствие с член 11, параграф 1 от Директива 96/62/ЕО, държавите-членки следва да докладват на Комисията за упоменатите избрани пунктове за мониторинг, броя на десетминутните концентрации, които са надвишавали 500 µg/m3, броя на дните в рамките на календарната година, когато са настъпили те, броя на дните, в които часовите концентрации на серен двуоксид едновременно надвишават 350 µg/m3 и записаната максимална стойност на десетминутна концентрация.4. Държавите-членки могат да определят зони или агломерации, в рамките на които пределно допустимите стойности за серен двуоксид, определени в раздел I от приложение I, са надвишени в резултат на концентрации на серен двуоксид в околния въздух, дължащи се на природни източници. Държавите-членки изпращат на Комисията списък с тези зони или агломерации заедно с информацията за концентрациите и източниците на серен двуоксид, които са ги причинили. При информиране на Комисията в съответствие с член 11, параграф 1 от Директива 96/62/ЕО държавите-членки предоставят и необходимите доказателства, за да покажат, че каквито и да е превишения се дължат на природни източници.В рамките на тези зони или агломерации държавите-членки са задължени да прилагат планове за действие в съответствие с член 8, параграф 3 от Директива 96/62/ЕО само когато пределно допустимите стойности, определени в раздел I от приложение I, са надвишени в резултат на емисии от човешка дейност.Член 4Азотни двуоксиди и азотни оксиди1. Държавите-членки вземат необходимите мерки, които да гарантират, че концентрациите на азотен двуоксид и в случаите, когато това е приложимо, на азотни оксиди в околния въздух, оценени в съответствие с член 7, не превишават пределно допустимите стойности, определени в раздел I от приложение II, считано от съответните дати, определени пак там.Допустимите отклонения, изложени в раздел I от приложение II, се прилагат в съответствие с член 8 от Директива 96/62/ЕО.2. Алармените прагове за концентрации на азотен двуоксид в околния въздух са определените в раздел II от приложение II.Член 5Прахови частици1. Държавите-членки предприемат необходимите мерки, за да гарантират, че концентрациите на ПЧ10 в околния въздух, оценени в съответствие с член 7, не превишават пределно допустимите стойности, определени в раздел I от приложение III, считано от съответните дати, определени пак там.Допустимите отклонения, определени в раздел I от приложение III, се прилагат в съответствие с член 8 от Директива 96/62/ЕО.2. Държавите-членки осигуряват инсталирането и действието на пунктове за мониторинг, от които ще се получават данни за концентрациите на ПЧ2,5. Броят и разположението на станциите, в които се измерва ПЧ2,5, се определят от отделните държави-членки с оглед представителността на концентрациите на ПЧ2,5 на местно и регионално ниво в съответната държава-членка. Където това е възможно, пробовземните точки се разполагат заедно с пробовземни точки за ПЧ10.Държавите-членки изпращат на Комисията ежегодно, не по-късно от девет месеца след края на всяка година, средната аритметична стойност, медианата, 98-ия перцентил и максималната концентрация, изчислени спрямо извършените за период от 24 часа отделни измервания на ПЧ2,5, в рамките на съответната година. 98-ият перцентил се изчислява съгласно процедурата, определена в раздел 4 от приложение I към Решение 97/101/ЕО на Съвета от 27 януари 1997 г. относно въвеждане на взаимен обмен на информация и данни от мрежи и отделни станции, измерващи замърсяването на обкръжаващия въздух в рамките на държавите-членки [6].3. Плановете за действие относно ПЧ10, изготвени в съответствие с член 8 от Директива 96/62/ЕО и общите стратегии за намаляване на концентрациите на ПЧ10, също така са насочени към намаляването на концентрациите на ПЧ2,5.4. Държавите-членки информират Комисията за местата, където пределно допустимите стойности за ПЧ10, определени в раздел I от приложение III, са превишени поради концентрации на ПЧ10 в околния въздух, дължащи се на природни явления, и това води до значително по-високи концентрации, отколкото са нивата на естествения фон в съответствие с член 11, параграф 1 от Директива 96/62/ЕО. При информиране на Комисията в съответствие с член 11, параграф 1 от Директива 96/62/ЕО държавите-членки предоставят и необходимите доказателства, за да покажат, че тези превишения се дължат на природни явления. Държавите-членки са задължени да прилагат планове за действие в съответствие с член 8, параграф 3 от Директива 96/62/ЕО само в случаите, когато пределно допустимите стойности, определени в раздел I от приложение III, са превишени по причини, различни от природните явления.5. Държавите-членки могат да определят зони или агломерации, в които пределно допустимите стойности на ПЧ10, определени в раздел I от приложение III, са превишени поради концентрации на ПЧ10 в околния въздух, дължащи се на отлагания на частици като резултат от опесъчаване на пътищата през зимата. Държавите-членки изпращат на Комисията списък с тези зони и агломерации заедно с информация за концентрациите и източниците на ПЧ10, определени пак там. При информиране на Комисията в съответствие с член 11, параграф 1 от Директива 96/62/ЕО държавите-членки предоставят необходимите доказателства, за да покажат, че тези превишения се дължат на отложени частици и че са взети съответни мерки за намаляване на концентрациите.В тези зони или агломерации държавите-членки са задължени да прилагат планове за действие в съответствие с член 8, параграф 3 от Директива 96/62/ЕО, само ако пределно допустимите стойности, определени в раздел I от приложение III, са превишени поради нива на ПЧ10, причинени не от опесъчаване на пътищата през зимата, а по други причини.Член 6ОловоДържавите-членки вземат необходимите мерки, за да гарантират, че концентрациите на олово в околния въздух, оценени в съответствие с член 7, не превишават пределно допустимите стойности, определени в раздел I от приложение IV, считано от съответните дати, определени пак там.Допустимите отклонения, определени в раздел I от приложение IV, се прилагат в съответствие с член 8 от Директива 96/62/ЕО.Член 7Оценка на концентрациите1. Горните и долните оценъчни прагове за серен двуоксид, азотен двуоксид и азотни оксиди, прахови частици и олово за целите на член 6 от Директива 96/62/ЕО са определените в раздел I от приложение V.Класификацията на всяка зона или агломерация за целите на посочения член 6 се преразглежда най-малко на всеки пет години в съответствие с процедурата, определена в раздел II от приложение V. В случай на настъпили значителни изменения в дейностите, имащи отношение към концентрациите на серен двуоксид, азотен двуоксид и азотни оксиди, прахови частици или олово в околния въздух, класификацията се преразглежда по-рано.2. Списък на критериите за определяне на разположението на пробовземните точки, използвани при измерване на серен двуоксид, азотен двуоксид и азотни оксиди, прахови частици и олово, е определен в приложение VI. Минималният брой на пробовземните точки за фиксирани измервания на концентрации за всеки конкретен замърсител е посочен в приложение VII. Те се инсталират във всяка зона или агломерация, в които се изисква измерване, ако фиксираните измервания са единственият източник на данни за концентрациите в рамките на тази зона или агломерация.3. В зоните и агломерациите, в рамките на които информацията от фиксираните мониторингови пунктове се допълва с информация от други източници, такива като инвентаризация на емисиите, представителни измервателни методи и моделиране на качеството на въздуха, броят на фиксираните мониторингови пунктове, които следва да бъдат инсталирани, както и пространствената разделителна способност на останалите методи са достатъчни, с оглед определянето на концентрациите на замърсителите на въздуха в съответствие с раздел I от приложение VI и раздел I от приложение VIII.4. В зоните и агломерациите, в рамките на които не се изискват измервания, може да се използва моделиране или методи, оценяващи целите.5. Референтните методи за анализ на серен двуоксид, азотен двуоксид и азотни оксиди, както тези за пробовземане и анализи на олово са определени в раздели от I до III от приложение IХ.Еталонните методи за пробовземане и измерване на ПЧ10 са определени в раздел IV от приложение IХ.Еталонните методи за пробовземане и измерване на ПЧ2,5 са определени в раздел V от приложение IХ.Еталонните техники за моделиране качеството на въздуха са определени в раздел VI от приложение IХ.6. Датата, до която държавите-членки информират Комисията за методите, използвани за предварителна оценка на качеството на въздуха съгласно член 11, параграф 1, буква г) от Директива 96/62/ЕО, е 18 месеца след влизане в сила на настоящата директива.7. Всички изменения, необходими за изменението на настоящия член и приложения V — IХ в съответствие с научния и техническия прогрес, се приемат в съответствие с процедурата, определена в член 12 от Директива 96/62/ЕО.Член 8Информиране на обществеността1. Държавите-членки осигуряват, че на обществеността е осигурен достъп до актуална информация за концентрациите на серен двуоксид, азотен двуоксид и азотни оксиди, прахови частици и олово във въздуха, както и на съответни организации, като екологични организации, потребителски организации, организации, представляващи интересите на уязвимите части от населението, и на други заинтересовани органи по здравеопазване посредством организации за радиоразпръскване, преса, информационни екрани или услуги по компютърните мрежи.Информацията за концентрациите на серен двуоксид, азотен двуоксид и азотни оксиди и прахови частици трябва да се актуализира най-малко един път дневно. В случаите, когато данните за стойностите на серен двуоксид и азотен двуоксид са почасови, при възможност информацията се актуализира почасово. Информацията за концентрации на олово във въздуха се актуализира на три месеца.Тази информация като минимум показва превишения на концентрациите на пределно допустимите стойности и алармените прагове за усреднени периоди, както е определено в приложения I — IV. Също така информацията включва кратка оценка като съпоставка с пределно допустимите стойности и алармените прагове и подходяща информация за ефектите върху здравето.2. При осигуряване на достъп до обществеността съгласно член 8, параграф 3 от Директива 96/62/ЕО, включително до планове или програми, отнасящи се до разпоредбите на член 3, параграф 4, член 5, параграф 4 и член 5, параграф 5 от настоящата директива, държавите-членки също така осигуряват подобен достъп и на организациите по параграф 1 от настоящия член.3. В случаите, когато алармените прагове, определени в приложение I или II, са превишени, се осигурява достъп на обществеността до данните в съответствие с член 10 от Директива 96/62/ЕО. Информацията като минимум включва точките, изброени в раздел III от приложения I и III.4. Информацията, която се предоставя на обществеността и организациите по параграфи 1 и 3 от настоящия член, е ясна, изчерпателна и достъпна.Член 9Отмяна и преходни разпоредби1. Директива 80/779/ЕИО на Съвета от 15 юли 1980 г. относно допустими емисии по качество на въздуха и ръководните стойности за серен двуоксид и суспендирани частици [7] се отменя считано от 19 юли 2001 г., с изключение на член 1, член 2, параграф 1, член 3, параграф 1, членове 9, 15 и 16 от Директива 80/779/ЕИО и приложения I, IIIб и IV към същата директива, които се отменят считано от 1 януари 2005 г.2. Директива 82/884/ЕИО на Съвета от 3 декември 1982 г. относно допустимите стойности на олово във въздуха [8] се отменя считано от 19 юли 2001 г., с изключение на членове 1, 2, член 3, параграф 1, членове 7, 12 и 13 от същата директива, които се отменят от 1 януари 2005 г.3. Директива 85/203/ЕИО на Съвета от 7 март 1985 г. относно нормите за азотен двуоксид във въздуха [9] се отменя считано от 19 юли 2001 г., с изключение на член 1, параграф 1, първо тире, член 2, параграф 2, първо тире, член 3, параграф 1, членове 5, 9, 15 и 16 от Директива 85/203/ЕИО и приложение I към същата директива, които се отменят от 1 януари 2010 г.4. От 19 юли 2001 г. държавите-членки използват пунктове за мониторинг и други методи за оценка на качеството на въздуха, които са в съответствие с изискванията на настоящата директива, при оценката на концентрациите на серен двуоксид, азотен двуоксид и олово във въздуха с оглед получаването на данни с цел демонстриране на съответствието с пределно допустимите стойности, установени с Директива 80/779/ЕИО, Директива 82/884/ЕИО и Директива 85/203/ЕИО, дотогава, докато пределно допустимите стойности, определени с тези директиви, преустановят действието си.5. От 19 юли 2001 г. държавите-членки могат да използват пунктове за мониторинг и други методи за оценка на качеството на въздуха, които са в съответствие с изискванията на настоящата директива, по отношение на ПЧ10 при оценката на концентрациите на суспендирани прахови частици, както са определени в приложение IV към Директива 80/779/ЕИО; с цел демонстриране на такова съответствие събраните данни се умножават по коефициент 1,2.6. Държавите-членки информират Комисията за всяко превишаване на пределно допустимите стойности, установени в Директиви 80/779/ЕИО, 82/884/ЕИО и 85/203/ЕИО, заедно със запис на стойностите, причините за тях и предприетите мерки за предотвратяване на повторение в рамките на девет месеца считано от края на всяка година, в съответствие с процедурата, определена в член 11 от Директива 96/62/ЕО, докато пределно допустимите стойности, определени с упоменатите директиви, прекратят действието си.7. Държавите-членки могат да продължат да използват ръководните стойности за опазване на екосистемите в зоните, в които считат за необходимо да ограничат или предотвратят предвидимо превишаване и замърсяване със серен двуоксид, азотни оксиди или суспендирани прахови частици, както е определено в приложение II към Директива 80/779/ЕИО и приложение II към Директива 85/203/ЕИО.Член 10Докладване и преразглежданеКомисията предоставя на Европейския парламент и на Съвета не по-късно от 31 декември 2003 г. доклад въз основа на опита от прилагането на настоящата директива, и по-конкретно на резултатите от най-новите научни изследвания за въздействието върху човешкото здраве в резултат на излагането на въздействието на серен двуоксид, азотен двуоксид и азотни оксиди, прахови частици и олово, както и за технологичното развитие, постигнато при методите за измерване и другите начини за оценка на концентрациите на прахови частици във въздуха и отлагането на олово по повърхности.С оглед поддържането на високо ниво на опазване на човешкото здраве и околната среда и като се има предвид придобитият опит при прилагане на настоящата директива от държавите-членки, по-специално условията, определени в приложение VI, според които са извършвани измервания, цитираният по-горе доклад се съпровожда с предложение за изменения на настоящата директива, ако е необходимо. По-специално Комисията ще подложи на проверка пределно допустимите стойности за втората фаза на ПЧ10 с оглед да ги направи задължителни и ще разгледа потвърждаването или предлагането на алтернативни пределно допустими стойности за втория етап или, в случай че това е подходящо, още за първия етап. В допълнение Комисията ще обърне специално внимание на определянето на пределно допустими стойности за ПЧ2,5 или на различни фракции на праховите частици, в случай че е подходящо. Освен това Комисията ще подложи на проверка годишните пределно допустими стойности за опазване на човешкото здраве от азотен двуоксид и ще направи предложение, което ще потвърди или измени сегашните стойности. Също така ще бъдат проучени часовите пределно допустими стойности за азотен двуоксид в светлината на указанията на Световната здравна организация и като се съобрази с това, дали тези пределно допустими стойности следва да се потвърдят или изменят.Комисията също така ще се съобрази с това, дали е подходящо да се дадат стойности на алармени прагове за ПЧ10 и ПЧ2,5, или конкретни фракции на прахови частици, както е направено за другите замърсители, включени в настоящата директива.Член 11ГлобиДържавите-членки определят глоби за нарушение на националните разпоредби, приети съгласно настоящата директива. Тези глоби са ефикасни, съответстващи на нарушенията и възпиращи.Член 12Прилагане1. Държавите-членки въвеждат в сила законови, подзаконови и административни разпоредби, за да се съобразят с настоящата директива преди 19 юли 2001 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното си законодателство в областта, регулирана от настоящата директива.Член 13Влизане в силаНастоящата директива влиза в сила на двадесетия ден след публикуването ѝ в Официален вестник на Европейските общности.Член 14АдресатиАдресати на настоящата директива са държавите-членки.Съставено в Люксембург на 22 април 1999 година.За СъветаПредседателW. Müller[1] ОВ С 9, 14.1.1998 г., стр. 6.[2] ОВ С 214, 10.7.1998 г., стр. 1.[3] Становище на Европейския парламент от 13 май 1998 г. (ОВ С 167, 1.6.1998 г., стр. 103), Обща позиция на Съвета от 24 септември 1998 г. (ОВ С 360, 23.11.1998 г., стр. 99) и Решение на Европейския парламент от 13 януари 1999 г. (ОВ С 104, 14.4.1999 г., стр. 44).[4] ОВ С 138, 17.5.1993 г., стр. 5.[5] ОВ L 296, 21.11.1996 г., стр. 55.[6] ОВ L 35, 5.2.1997 г., стр. 14.[7] ОВ L 229, 30.8.1980 г., стр. 30.[8] ОВ L 378, 31.12.1982 г., стр. 15.[9] ОВ L 87, 27.3.1985 г., стр. 1.--------------------------------------------------19990422ПРИЛОЖЕНИЕ IПРЕДЕЛНО ДОПУСТИМИ СТОЙНОСТИ И АЛАРМЕНИ ПРАГОВЕ ЗА СЕРЕН ДВУОКСИДI. Пределно допустими стойности за серен двуоксидПределно допустимите стойности се изразяват в μg/m3. Обемът трябва да бъде стандартизиран при следните условия на температура 239oК и налягане 101,3 kРа.| Период на усредняване | Пределно допустима стойност | Допустимо отклонение | Дата, до която пределно допустимата стойност следва да бъде спазена |1.Средночасова пределно допустима стойност за опазване на човешкото здраве | 1 час | 350 μg/m3 (да не бъде превишавана повече от 24 пъти в рамките на една календарна година) | 150 μg/m3 (43 %) при влизане в сила на настоящата директива, намаляващи линейно от 1 януари 2001 г. и на всеки 12 месеца след това, за да достигне 0 % до 1 януари 2005 г. | 1 януари 2005 г. |2.Среднодневна пределно допустима стойност за опазване на човешкото здраве | 24 часа | 125 μg/m3 (да не бъде превишавана повече от 24 пъти в рамките на една календарна година) | няма | 1 януари 2005 г. |3.Пределно допустима стойност за опазване на екосистемите (не се прилага в непосредствена близост до източниците | Една календарна година и зима (1 октомври до 31 март) | 20 μg/m3 | няма | 19 юли 2001 г. |II. Алармен праг за серен двуоксид500 μg/m3, измерени през три последователни часа на места, които са представителни за качеството на въздуха в най-малко 100 км2 или цяла зона или агломерация, в зависимост от това, коя от указаните територии е най-малка.III. Минимални данни, които трябва да бъдат предоставяни на обществеността при случаите на превишаване на алармения праг за серен двуоксидДанните, които трябва да бъдат предоставяни на обществеността, следва да включват като минимум:- датата, часа и мястото на събитието и причините за появяването, когато са известни,- прогнози за:- изменения в концентрациите (подобряване, стабилизиране или влошаване) заедно с причините за тях,- съответната географска област,- продължителност,- групи от населението с потенциална уязвимост от събитието,- предпазни мерки, които трябва да бъдат предприети от съответните уязвими групи от населението.--------------------------------------------------19990422ПРИЛОЖЕНИЕ IIПРЕДЕЛНО ДОПУСТИМИ СТОЙНОСТИ ЗА АЗОТЕН ДВУОКСИД (NO2) И АЗОТНИ ОКСИДИ (NОX) И АЛАРМЕН ПРАГ ЗА АЗОТЕН ДВУОКСИДI. Пределно допустими стойности за азотен двуоксид и азотни оксидиПределно допустимите стойности се изразяват в μg/m3. Обемът следва да бъде стандартизиран при следните условия на температура и налягане: 239oК и 101,3 kРа.| Период на усредняване | Пределно допустима стойност | Допустимо отклонение | Дата, до която пределно допустимата стойност трябва да бъде спазена |1.Средночасова пределно допустима стойност за опазване на човешкото здраве | 1 час | 200 μg/m3 (да не бъде превишавана повече от 18 пъти в рамките на една календарна година) | 50 % при влизане в сила на настоящата директива, намаляващи линейно от 1 януари 2001 г. и на всеки 12 месеца след това, за да достигне 0 % към 1 януари 2010 г. | 1 януари 2010 г. |2.Средногодишна пределно допустима стойност за опазване на човешкото здраве | Една календарна година | 40 μg/m3 NO2 | 50 % при влизане в сила на настоящата директива, намаляващи линейно от 1 януари 2001 г. и на всеки 12 месеца след това, за да достигне 0 % към 1 януари 2010 г. | 1 януари 2010 г. |3.Средногодишна пределно допустима стойност за опазване на растителността | Една календарна година | 30 μg/m3 NOх | няма | 19 юли 2001 г. |II. Алармен праг за азотен двуоксид400 μg/m3, измерени през три последователни часа на места, които са представителни за качеството на въздуха в най-малко 100 км2 или цяла зона или агломерация, в зависимост от това, коя от указаните територии е най-малка.III. Минимални данни, които трябва да бъдат предоставяни на обществеността при случаите на превишаване на алармения праг за азотен двуоксидДанните, които трябва да бъдат предоставяни на обществеността, следва да включват като минимум:- датата, часа и мястото на събитието и причините за появяването, когато са известни,- прогнози за:- изменения в концентрациите (подобряване, стабилизиране или влошаване), заедно с причините за тях,- съответната географска област,- продължителност,- групи от населението с потенциална уязвимост от събитието,- предпазни мерки, които следва да бъдат предприети от съответните уязвими групи от населението.--------------------------------------------------19990422ПРИЛОЖЕНИЕ IIIПРЕДЕЛНО ДОПУСТИМИ СТОЙНОСТИ ЗА ПРАХОВИ ЧАСТИЦИ (ПЧ10)| Период на усредняване | Пределно допустима стойност | Допустимо отклонение | Дата, към която пределно допустимата стойност трябва да бъде спазена |ЕТАП 11.24-часова пределно допустима стойност за опазване на човешкото здраве | 24 часа | 50 μg/m3 ПЧ10 да не бъде превишавана повече от 35 пъти за една календарна година | 50 % при влизане в сила на настоящата директива, намаляващи линейно от 1 януари 2001 г. и на всеки 12 месеца след това, за да достигне 0 % към 1 януари 2005 г. | 1 януари 2005 г. |2.Средногодишна пределно допустима стойност за опазване на човешкото здраве | Една календарна година | 40 μg/m3 ПЧ10 | 50 % при влизане в сила на настоящата директива, намаляващи линейно от 1 януари 2001 г. и на всеки 12 месеца след това, за да достигне 0 % към 1 януари 2005 г. | 1 януари 2005 г. |ЕТАП 2 [1]1.24-часова пределно допустима стойност за опазване на човешкото здраве | 24 часа | 50 μg/m3 ПЧ10 да не бъде превишавана повече от 7 пъти за една календарна година | Да бъде извлечена от данните и да бъде еквивалентна на пределно допустимата стойност от етап 1 | 1 януари 2010 г. |2.Средногодишна пределно допустима стойност за опазване на човешкото здраве | Една календарна година | 20 μg/m3 ПЧ10 | 50 % от 1 януари 2005 г., намаляваща линейно всеки 12 месеца след това, за да достигне 0 % към 1 януари 2010 г. | 1 януари 2010 г. |[1] Означените пределно допустими стойности трябва да се преразгледат в светлината на по-нататъшната информация за въздействието върху здравето и околната среда, техническата изпълнимост и опита при прилагане на етап 1 от държавите-членки.--------------------------------------------------19990422ПРИЛОЖЕНИЕ IVПРЕДЕЛНО ДОПУСТИМИ СТОЙНОСТИ ЗА ОЛОВО| Период на усредняване | Пределно допустима стойност | Допустимо отклонение | Дата, към която пределно допустимата стойност следва да бъде спазена |Средногодишна пределно допустима стойност за опазване на човешкото здраве | Една календарна година | 0,5 μg/m3 [1] | 100 % при влизане в сила на настоящата директива, намаляващи линейно от 1 януари 2001 г. и на всеки 12 месеца след това, за да достигне 0 % до 1 януари 2005 г. или до 1 януари 2010 г. в непосредствена близост до конкретните точкови източници, за които Комисията трябва да бъде уведомена | 1 януари 2005 г. или 1 януари 2010 г. в непосредствена близост до конкретните промишлени източници, разположени и работещи по местата на замърсяване от десетки години. Комисията трябва да бъде уведомена за тези източници до 19 юли 2001 г. [2]. В такива случаи пределно допустимите стойности ще бъдат 1,0 μg/m3 считано от 1 януари 2005 г. |[1] Процесът, определен в член 10 за преразглеждане на настоящата директива, включва разглеждане на възможностите за допълнения или замяна на пределно допустимите стойности с натрупани допустими стойности за местата, които са в непосредствена близост до точковия източник.[2] Такава нотификация трябва да се съпровожда с подходящи доказателства. Районът, в който се прилагат по-високи пределно допустими стойности, не трябва да бъде по-голям от 1000 метра, считано от конкретния източник.--------------------------------------------------19990422ПРИЛОЖЕНИЕ VОПРЕДЕЛЯНЕ НА ИЗИСКВАНИЯТА ЗА ОЦЕНКА НА КОНЦЕНТРАЦИИТЕ НА СЕРЕН ДВУОКСИД, АЗОТЕН ДВУОКСИД (NO2) И АЗОТНИ ОКСИДИ (NOX), ПРАХОВИ ЧАСТИЦИ (ПЧ10) И ОЛОВО ВЪВ ВЪЗДУХА, В РАМКИТЕ НА ДАДЕНА ЗОНА ИЛИ АГЛОМЕРАЦИЯI. Горни и долни оценъчни праговеЩе бъдат прилагани следните горни и долни оценъчни прагове:а) СЕРЕН ДВУОКСИД| Опазване на здравето | Опазване на екосистемите |Горен оценъчен праг | 60 % от 24-часовата пределно допустима стойност (75 μg/m3 — да не бъде превишавано повече от 3 пъти за календарна година) | 60 % от зимната пределно допустима стойност (12 μg/m3) |Долен оценъчен праг | 40 % от 24-часовата пределно допустима стойност (50 μg/m3 — да не бъде превишавано повече от 3 пъти за календарна година) | 40 % от зимната пределно допустима стойност (8 μg/m3) |б) АЗОТЕН ДВУОКСИД И АЗОТНИ ОКСИДИ| Средночасова пределно допустима стойност за опазване на човешкото здраве (NO2) | Средногодишна пределно допустима стойност за опазване на човешкото здраве (NO2) | Средногодишна пределно допустима стойност за опазване на растителността (NOх) |Горен оценъчен праг | 70 % от пределно допустимата стойност (140 μg/m3 — да не бъде превишавана повече от 18 пъти за календарна година) | 80 % от пределно допустимата стойност (32 μg/m3) | 80 % от пределно допустимата стойност (24 μg/m3) |Долен оценъчен праг | 50 % от пределно допустимата стойност (100 μg/m3 — да не бъде превишавана повече от 18 пъти за календарна година) | 65 % от пределно допустимата стойност (26 μg/m3) | 65 % от пределно допустимата стойност (19,5 μg/m3) |в) ПРАХОВИ ЧАСТИЦИГорният и долният оценъчен праг за ПЧ10 са базирани на индикативните пределно допустими стойности за 1 януари 2010 г.| 24-часова средна стойност | Годишна средна стойност |Горен оценъчен праг | 60 % от пределно допустимата стойност (30 μg/m3 — да не бъде превишавано повече от 7 пъти за календарна година) | 70 % от пределно допустимата стойност (14 μg/m3) |Долен оценъчен праг | 40 % от пределно допустимата стойност (20 μg/m3 — да не бъде превишавано повече от 7 пъти за календарна година) | 50 % от пределно допустимата стойност (10 μg/m3) |г) ОЛОВО| Годишна средна стойност |Горен оценъчен праг | 70 % от пределно допустимата стойност (0,35 μg/m3) |Долен оценъчен праг | 50 % от пределно допустимата стойност (0,25 μg/m3) |II. Определяне на превишенията над горния и долния оценъчен прагПревишенията над горния и долния оценъчен праг се определят въз основа на концентрациите през предходен петгодишен период в случаите, когато са налице достатъчно данни. Оценъчният праг се разглежда като превишен, когато общият брой на превишенията на числовата концентрация на прага през тези пет години превишава трикратно броя на допустимите в рамките на една календарна година превишения (на съответните пределно допустими стойности).Когато на разположение има данни за по-малко от пет години, държавите-членки могат да комбинират кампаниите за измервания с кратка продължителност през определен период от годината и проведени на места, които са типични по отношение на най-високите нива на замърсяване, с резултати, получени с информацията от описа на емисиите и моделирането, при определяне на превишаването на горния и долния оценъчен праг.--------------------------------------------------19990422ПРИЛОЖЕНИЕ VIРАЗПОЛАГАНЕ НА ПРОБОВЗЕМНИТЕ ТОЧКИ ЗА ОЦЕНКА НА КОНЦЕНТРАЦИИТЕ НА СЕРЕН ДВУОКСИД, АЗОТЕН ДВУОКСИД И АЗОТНИ ОКИСИ, ПРАХОВИ ЧАСТИЦИ И ОЛОВО ВЪВ ВЪЗДУХАКъм фиксираните измервания се прилагат следните съображения:I. Изисквания при определяне на разположението в макромащаба) Опазване на човешкото здравеПробовземните точки, ориентирани към опазване на човешкото здраве, следва да бъдат разполагани така, че:i) да предоставят данни за районите в рамките на съответните зони и агломерации, където възникват най-високите концентрации, на които населението е възможно да бъде изложено пряко или косвено в течение на период от време, който е значителен в сравнение с периода на усредняване на пределно допустимата/ите стойност/и;ii) да предоставят данни за други райони в зоните и агломерациите, които са представителни по отношение на експозицията на основното население.Пробовземните точки следва по принцип да се разполагат така, че да се избягват измервания на много малки микросреди в непосредствена близост до тях. Като указание може да се счита следното: за да бъде представителна за качеството на въздуха в заобикалящата територия, една пробовземна точка следва да е разположена на не по-малко от 200 м2 около мястото, където се измерва замърсяването и на няколко квадратни километра в населените места.Пробовземните точки следва също да бъдат представителни за подобни местонахождения, които не се намират в непосредствена близост до тях.Следва да се има предвид необходимостта да се разположат пробовземни точки на острови, където това е необходимо за опазване здравето на населението.б) Опазване на екосистемите и растителносттаПробовземните точки, ориентирани към опазване на екосистемите или растителността, следва да се разполагат на повече от 20 км от предградията или на повече от 5 км от другите застроени райони, промишлени инсталации или пътища. Като указание може да се счита следното: за да бъде представителна за качеството на въздуха в заобикалящата територия, една пробовземна точка следва да е разположена най-малко на 1000 км2 от тази територия Държавите-членки могат да предвидят разполагане на пробовземните точки и на по-малко разстояние или за да бъдат представителни за качеството на въздуха, на по-малка територия, като имат предвид конкретните географски условия.Следва да се има предвид необходимостта от оценка на качеството на въздуха на острови.II. Изисквания при определяне на разположението в микромащабКато минимум, доколкото това е практически възможно, следва да бъдат спазени следните насоки:- потокът около водното отверстие на пробовземна сонда следва да бъде неограничен, без да са налице прегради, които възпрепятстват движението на въздуха в съседство с пробовземното устройство (обикновено то следва да бъде разположено на няколко метра от сгради, балкони, дървета и други прегради и най-малко на 0,5 метра от най-близката сграда с пробовземен пункт, в случай че той е представителен за качеството на въздуха около линията на сградата),- по принцип входното отверстие на пробовземна сонда следва да бъде разположено на височина между 1,5 м (зоната на дишане) и 4 м над земята. В някои случаи може да бъде необходимо по-високо разположение (до 8 м). По-високото разположение може да бъде подходящо и когато станцията е представителна за голяма област,- входното отверстие на пробовзимащото устройство не следва да се разполага в непосредствена близост до източниците, за да се избегне директното поглъщане на емисии, които не са смесени с въздуха,- изходното отверстие на пробовзимащото устройство следва да бъде разположено по начин, при който се избягва повторното циркулиране на изходящия въздух през входното отверстие,- разполагане на ориентирани към трафика пробовзимащи устройства:- за всички замърсители такива пробовземни точки следва да бъдат на не по-малко от 25 м от големите кръстовища и на не по-малко от 4 м от центъра на най-близкото платно за движение,- за азотния двуоксид входното отверстие следва да бъде разположено на не повече от 5 м от бордюра,- за праховите частици и оловото входното отверстие следва да бъде разположено по начин, който е представителен за качеството на въздуха в близката до сградите линия.Следните фактори също могат да бъдат взети предвид:- наслагващи се източници,- сигурност,- достъп,- наличие на електрозахранване и телефонни комуникации,- видимост на площадката спрямо нейното обкръжение,- безопасност на обществеността и обслужващия персонал,- стремеж към съвместно разполагане на пробовземните точки за различни замърсители,- изисквания, свързани с териториалното планиране.III. Документиране и преглед на избора на площадкатаПроцедурата по избора на площадка следва да бъде напълно документирана на етапа на нейното класифициране посредством фотографии на околностите (с компасна стрелка) и подробна карта. Площадките следва да се преразглеждат през равни интервали и документирането им да се повтаря, за да се гарантира валидността на критериите за избор във времето.--------------------------------------------------19990422ПРИЛОЖЕНИЕ VIIКРИТЕРИИ ЗА ОПРЕДЕЛЯНЕ НА БРОЯ НА ПРОБОВЗЕМНИТЕ ТОЧКИ ЗА ФИКСИРАНИ ИЗМЕРВАНИЯ НА КОНЦЕНТРАЦИИТЕ НА СЕРЕН ДВУОКСИД (SO2), АЗОТЕН ДВУОКСИД (NO2) И АЗОТНИ ОКСИДИ, ПРАХОВИ ЧАСТИЦИ И ОЛОВО ВЪВ ВЪЗДУХАI. Минимален брой на пробовземните точки за фиксирани измервания за оценка на съответствието с пределно допустимите стойности за опазване на човешкото здраве и алармените прагове в зоните и агломерациите, където фиксираните измервания са единственият източник на информацияа) Разсредоточени (площни) източнициНаселение на агломерацията или зоната (в хиляди) | Ако концентрациите превишават горния оценъчен праг | Ако максималните концентрации се намират между горния и долния оценъчен праг | За SO2 и NO2, в агломенациите, в които максималните концентрации са под долния оценъчен праг |0—250 | 1 | 1 | Не се прилага |250—499 | 2 | 1 | 1 |500—749 | 2 | 1 | 1 |750—999 | 3 | 1 | 1 |1000—1499 | 4 | 2 | 1 |1500—1999 | 5 | 2 | 1 |2000—2749 | 6 | 3 | 2 |2750—3749 | 7 | 3 | 2 |3750—4749 | 8 | 4 | 2 |4750—5999 | 9 | 4 | 2 |> 6000 | 10 | 5 | 3 || За NO2 и прахови частици: да включват най-малко един градски фонов пункт за мониторинг и един, ориентиран към трафика на МПС | | |б) Точкови източнициЗа оценка на замърсяването в близост до точкови източници броят на пробовземните точки за фиксирано измерване следва да се изчислява, като се вземат предвид плътността на емисиите, вероятните модели на разпространение и замърсяване във въздуха и потенциалната експозиция на населението.II. Минимален брой на пробовземните точки за фиксирано измерване за оценка на съответствието с пределно допустимите стойности за опазване на екосистеми или растителност в зони, различни от агломерациитеАко максималните концентрации превишават горния оценъчен праг | Ако максималните концентрации се намират между горния и долния оценъчен праг |1 пункт за 20000 км2 | 1 пункт за 40000 км2 |В островни зони броят на пробовземните точки за фиксирани измервания следва да се изчисли, като се вземат предвид разпространението на параметрите на замърсяване на въздуха и потенциалът за експозиция на екосистемите и растителността.--------------------------------------------------19990422ПРИЛОЖЕНИЕ VIIIИЗИСКВАНИЯ ОТНОСНО КАЧЕСТВОТО НА ДАННИТЕ И СРАВНЯВАНЕТО НА РЕЗУЛТАТИТЕ ОТ ОЦЕНКАТА НА КАЧЕСТВОТО НА ВЪЗДУХАI. Изисквания за качеството на даннитеСледните изисквания към качеството на данните, необходимата точност и точност на методите за оценка, минималния времеви обхват и минималното количество регистрирани данни от измерванията са предназначени да ръководят програмите за осигуряване на качеството.| Серен двуоксид, азотен двуоксид и азотни оксиди | Прахови частици и олово |Непрекъснато измерванеТочност | 15 % | 25 % |Минимум регистрирани данни | 90 % | 90 % |Индикаторно измерванеТочност | 25 % | 50 % |Минимум регистрирани данни | 90 % | 90 % |Минимален времеви обхват | 14 % (едно измерване на седмица без точно определяне на времето, равномерно разпределено в годината, или осем седмици, равномерно разпределени в годината) | 14 % (едно измерване на седмица без точно определяне на времето, равномерно разпределено в годината, или осем седмици, равномерно разпределени в годината) |МоделиранеТочностСредночасови | 50 %—60 % | |Среднодневни | 50 % | Не са дефинирани понастоящем [1] |средногодишни | 30 % | 50 % |Преценка на целтаТочност: | 75 % | 100 % |Точността на измерванията е определена съгласно "Указанията за изразяване на несигурност в измерванията" (ISO 1932) или съгласно ISO 5725-1 "Точност (точност и лоялност) на измервателните методи и резултати" (1994). Процентите в таблицата са дадени за усреднените индивидуални измервания за съответния период чрез пределно допустимите стойности, за 95 % интервал на благонадеждност (bias + два пъти стандартните отклонения). По отношение на непрекъснати измервания, точността трябва да се тълкува като приложима в райони с подходящи пределно допустими стойности.Точността на моделирането и преценката на целта се дефинира като максимално отклонение от измерените и изчислени нива на концентрации за определен период чрез пределно допустимите стойности, без да се взема под внимание продължителността на явленията.В изискванията за минимум придобити данни и времевото покритие не се включват загубите на данни, дължащи се на редовното калибриране и нормалната поддръжка на инструментите.Чрез дерогация държавите-членки могат да прилагат случайни измервания вместо непрекъснати измервания за прахови частици и олово, в случай че могат да докажат на Комисията, че точността е в рамките на 95 % за определен интервал и по отношение на непрекъснатия мониторинг в рамките на 10 %. Случайните измервания трябва да са разпределени равномерно през годината.II. Резултати от оценката на качеството на въздухаСледващата информация следва да бъде събирана за зоните или агломерациите, в които източници, различни от измерванията, се използват за допълване на информацията от измерванията или като единствено средство за оценка на качеството на въздуха.- описание на изпълнените дейности по оценката,- използвани специфични методи, с препратки към съответните описания на метода,- източници на данни и информация,- описание на резултатите, включително несигурните, и по-конкретно размерите на всяка област или, ако е уместно, дължината на пътя в зоната или агломерацията, около който концентрациите превишават пределно допустимата стойност/стойности или, според случая, пределно допустима стойност/стойности плюс приложимото/ите допустимо/и отклонение/я и на всяка област, в която концентрациите превишават оценъчните (горен и долен) прагове,- за пределно допустими стойности, чиято цел е опазването на човешкото здраве, населението, което е потенциално изложено на концентрации над пределно допустимата стойност.Когато е възможно, държавите-членки следва да съставят карти, показващи разпределението на концентрациите в рамките на всяка зона и агломерация.III. СтандартизацияЗа серен двуоксид и азотни оксиди обемът трябва да бъде стандартизиран при температура 293oК и налягане 101,3 kРа.[1] Всяко изменение, необходимо, за да се адаптира настоящата точка към научния и техническия прогрес, се утвърждава в съответствие с процедурата, определена в член 12, параграф 2 от Директива 96/62/ЕО.--------------------------------------------------19990422ПРИЛОЖЕНИЕ IХПРЕПОРЪЧИТЕЛНИ МЕТОДИ, КОИТО СЛЕДВА ДА БЪДАТ ИЗПОЛЗВАНИ КАТО ОСНОВНИ ПРИ ОЦЕНКА НА КОНЦЕНТРАЦИИТЕ НА СЕРЕН ДВУОКСИД, АЗОТЕН ДВУОКСИД И АЗОТНИ ОКСИДИ, ПРАХОВИ ЧАСТИЦИ (ПЧ10 И ПЧ2,5) И ОЛОВОI. Препоръчителен метод за анализ на серен двуоксидISO/FDIS 10498 (стандартът е в проектна фаза). Качество на въздуха — определяне на серен двуоксид — ултравиолетов флуоресцентен метод.Държавите-членки могат да използват и друг метод, като демонстрират, че дава резултат, равностоен на упоменатия по-горе.II. Препоръчителен метод за анализ на азотен двуоксид и азотни оксидиISO 7996: 1985. Качество на въздуха — определяне на масата на концентрациите на азотни оксиди — химико-луминесцентен метод.Държавите-членки могат да използват и друг метод, като демонстрират, че дава резултат, равностоен на упоменатия по-горе.III. А. Референтен метод за пробовземане на оловоРеферентният метод за пробовземане на олово ще бъде този, описан в приложението към Директива 82/884/ЕИО, докато пределно допустимите стойности според приложение IV към настоящата директива се постигнат, след което препоръчителният метод ще бъде методът, отнасящ се за ПЧ10, определен в раздел IV от настоящото приложение.Държавите-членки могат да използват и друг метод, като демонстрират, че дава резултат, равностоен на упоменатия по-горе.III. Б. Референтен метод за анализ на оловоISO 9855: 1993 Качество на въздуха — определяне на оловни частици, съдържащи се в аерозолите, събирани по филтрите. Метод на атомно-абсорбционна спектроскопия.Държавите-членки могат да използват и друг метод, като демонстрират, че дава резултат, равностоен на упоменатия по-горе.IV. Референтен метод за пробовземане и измерване на ПЧ10Референтният метод за пробовземане и измерване на ПЧ10 ще бъде описан в EN 12341 "Качество на въздуха — процедури за тестване в практиката за демонстриране на равнозначност на пробовземните методи за ПЧ10 фракции от прахови частици". Принципът на измерване се базира на събиране върху филтър на ПЧ10 фракции от праховите частици във въздуха и гравиметрично определяне на масата.Държавите-членки могат да използват и друг метод, като демонстрират, че дава резултати, равностойни на упоменатия по-горе, или какъвто и да е друг метод, за който държавите-членки считат, че може да илюстрира едно постоянно отношение с референтния метод. В този случай получените данни могат да се коригират със съответния коефициент, за да се достигне до резултати, еквивалентни на онези, получени с референтния метод.Всяка държава-членка трябва да информира Комисията за използвания метод на пробовземане и измерване на ПЧ10. Комисията трябва колкото може по-бързо да извърши вътрешно сравнение за данните за ПЧ10, получени по този метод, с цел да осигури информация за ревизиране на тази директива в съответствие с член 10.V. Временен референтен метод за пробовземане и измерване на ПЧ2,5Комисията ще подготви насоки в консултация с Комитета в съответствие с член 12 от Директива 96/62/ЕО за подходящ временен референтен метод за пробовземане и оценка на ПЧ2,5 до 19 юли 2001 г.Държавите-членки могат да използват какъвто и да е метод, който считат за подходящ.Всяка държава-членка трябва да информира Комисията за използвания метод на пробовземане и измерване на ПЧ2,5. Комисията трябва колкото е възможно по-бързо да приключи вътрешно сравнение на данните за ПЧ2,5, получени по този метод, с цел да осигури информация за преразглеждане на тази директива в съответствие с член 10.VI. Референтни техники за моделиранеПонастоящем не могат да се конкретизират референтни техники за моделиране. Всяко изменение, което ще доведе до привеждане на тази точка в съответствие с научния и техническия прогрес, трябва да се приеме съгласно процедурата, определена в член 12, параграф 2 от Директива 96/62/ЕО.--------------------------------------------------


title: Директива 2003/9/ЕО на Съвета от 27 януари 2003 година за определяне на минимални стандарти относно приемането на лица, търсещи убежище

text:
Важна правна забележка

|

32003L0009

Официален вестник n° L 031 , 06/02/2003 стр. 0018 - 0025 специално чешко издание глава 19 том 06 стр. 101  - 108 специално испанско издание глава 19 том 06 стр. 101  - 108 специално унгарско издание глава 19 том 06 стр. 101  - 108 специално литвийско издание глава 19 том 06 стр. 101  - 108 LV.ES глава 19 том 06 стр. 101  - 108 MT.ES глава 19 том 06 стр. 101  - 108 PL.ES глава 19 том 06 стр. 101  - 108 SK.ES глава 19 том 06 стр. 101  - 108 специално словенско издание глава 19 том 06 стр. 101  - 108

		20030127Директива 2003/9/ЕО на Съветаот 27 януари 2003 годиназа определяне на минимални стандарти относно приемането на лица, търсещи убежищеСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 63, първа алинея, точка 1, буква б) от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като взе предвид становището на Комитета на регионите [4]като има предвид, че:(1) Една обща политика в областта на убежището, която включва обща европейска система за убежище, е основен елемент на целта на Европейския съюз насочена към постепенното създаване на едно пространство на свобода, сигурност и правосъдие, което е отворено за тези, които подтикнати от условията, законно търсят закрила в Общността.(2) Европейският съвет, по време на специалната си среща в Тампере на 15 и 16 октомври 1999 г. постигна съгласие да работи за създаването на обща европейска система за убежище, която се основава на пълното и цялостно прилагане на Женевската конвенция за статута на бежанците от 28 юли 1951 г., допълнена с Нюйоркския протокол от 31 януари 1967 г., т.е. да поддържа принципа за забрана на връщането (non-refoulement).(3) Заключенията от Тампере предвиждат тази обща европейска система за убежище да включва в краткосрочен план минимум общи условия за приемане на лицата, търсещи убежище.(4) Определянето на минимални норми за приемане на лицата, търсещи убежище представлява една стъпка, която заслужава да бъде оценена по посока на европейската политика за убежището.(5) Настоящата директива спазва основните права и се съобразява с признатите принципи, а именно с Хартата за основните права на Европейския съюз. Настоящата директива цели, по-специално да гарантира пълното зачитане на човешкото достойнство и да улесни прилагането на членове 1 и 18 от хартата.(6) По отношение на отношението към лицата, за които се отнася настоящата директива, държавите-членки имат задължения по актовете на международното право, по които те са страни и които забраняват дискриминацията.(7) Трябва да се приемат минимални норми за приемане на лицата, търсещи убежище, които би трябвало, по принцип, да бъдат достатъчни за да гарантират едно достойно жизнено равнище и условия на живот, които са сравними с тези във всички държави-членки.(8) Хармонизирането на условията на приемане на лицата, търсещи убежище би трябвало да допринесе за ограничаването на вторичните движения на лицата, търсещи убежище, мотивирано от различията в условията на приемането.(9) Приемането на групите, които имат специални потребности би трябвало да бъде организирано по специален начин за да отговори на тези потребности.(10) Приемането на лицата, търсещи убежище, които са задържани би трябвало да бъде специално организирано за да отговори на техните нужди в това положение.(11) С оглед спазването на минималните процесуални гаранции, които се състоят във възможността да се осъществява контакт с организации или с групи лица, които оказват правна помощ, е добре да бъдат предоставяни сведения за тези организации и за тези групи лица.(12) Добре е да се ограничат възможностите за злоупотреба със системата, като се предвидят случаи на ограничаване или на отнемане на възможността да се ползват условията за приемане на лицата, търсещи убежище.(13) Ефективността на националните системи за приемане и сътрудничеството между държавите-членки по въпросите на приемането на лицата, търсещи убежище би трябвало да бъдат гарантирани.(14) Добре е за се насърчава една политика на подходящо съгласуване между компетентните органи по отношение на приемането на лицата, търсещи убежище и следователно да се привилегироват хармоничните отношения между местните общности и центровете за настаняване.(15) От самото естество на минималните норми следва, че държавите-членки следва да могат да предвиждат или да запазят по-благоприятни условия за гражданите на трети страни и лицата без гражданство, които искат международна защита от една държава-членка.(16) В същия дух, държавите-членки се приканват да прилагат разпоредбите на настоящата директива по отношение на процедурите за разглеждане на молбите за форми на защита, различни от тази, която произтича от Женевската конвенция за гражданите на трети страни и за лицата без гражданство.(17) Следва да се оценява редовно прилагането на настоящата директива.(18) Като се има предвид, че целта на предвижданата инициатива, а именно създаването на минимални норми за приемане на лицата, търсещи убежище в държавите-членки, не може да бъде осъществена по задоволителен начин от държавите-членки а може следователно, поради измеренията и въздействията на предвижданата акция, да бъде по-добре осъществена на ниво на Общността, Общността може да вземе мерки, в съответствие с принципа на субсидиарността, уреден в член 5 от Договора. В съответствие с принципа на пропорционалността, така както е уреден в този член, настоящата директива не надхвърля това, което е необходимо за достигането на тези цели.(19) В съответствие с член 3 от Протокола за позицията на Обединеното кралство и на Ирландия, приложен към Договора за Европейския съюз и към Договора за създаване на Европейската общност, Обединеното кралство е съобщило с писмо от 18 август 2001 г., желанието си да участва в приемането и в прилагането на настоящата директива.(20) На основание член 1 от посочения протокол, Ирландия не участва в приемането на настоящата директива. Следователно, и без да се изключва приложението на член 4 от този протокол, разпоредбите на настоящата директива не се прилагат по отношение на Ирландия.(21) В съответствие с членове 1 и 2 от Протокола за позицията на Дания, приложен към Договора за Европейски съюз и към Договора за създаване на Европейската общност, Дания не участва в приемането на настоящата директива и следователно не е обвързана от нея, както и не е задължена да го прилага,ПРИЕ НАСТОЯЩАТА ДИРЕКТИВА:ГЛАВА IЦЕЛ, ОПРЕДЕЛЕНИЯ И ПРИЛОЖНО ПОЛЕЧлен 1ЦелНастоящата директива има за цел да създаде минимални норми за приемането на лицата, търсещи убежище в държавите-членки.Член 2ОпределенияЗа нуждите на настоящата директива:а) "Женевска конвенция" означава: Конвенцията за статута на бежанците от 28 юли 1951 г., изменена с Нюйоркския протокол от 31 януари 1967 г.;б) "молба за убежище" означава: молба, която е подадена от гражданин на трета страна или лице без гражданство, която може да се разглежда като молба за международна закрила от държава-членка по смисъла на Женевската конвенция. Предполага се, че всяка молба за международна закрила е молба за убежище, освен ако гражданинът на трета страна или лице без гражданство не поиска изрично друга форма на закрила, която може да бъде предмет на отделно молба;в) "лице, търсещо убежище" означава: гражданин на трета страна или лице без гражданство, което е подало молба за убежище, по която още не е взето окончателно решение.г) "член на семейство" означава: доколкото семейството вече е било създадено в страната на произход, членовете, посочени по-долу, на семейството на заявителя, които се намират в същата държава-членка по отношение на молбите за убежище:i) съпругът(ата) на лицето, търсещо убежище, или неговия партньор или неговата партньорка, с когото (която) не е в брак, а е свързан(а) в трайна връзка, когато законодателството или практиката на съответната държава-членка има към двойките, които не са в брак отношение сравнимо с това, което има към брачните двойки, по силата на законодателството си за чужденците;ii) малолетните деца на двойката посочена в i) или на лицето, търсещо убежище, при условие че не са в брак и той ги издържа, без дискриминация в зависимост от това дали са родени от брак, без брак или са били осиновени, в съответствие с националното право;д) "бежанец" означава: всяко лице отговаря на условията на член 1, буква А от Женевската конвенция;е) "статут на бежанец" означава правното положение, което държавата-членка е предоставила на лице, което е прието като бежанец на територията на тази държава-членка;ж) "процедура" и "процедура по обжалване" означава процедурите и процедурите по обжалване предвидени от държавите-членки в тяхното национално право;з) "непридружени малолетни" означава лица на възраст под осемнадесет години, които влизат на територията на държавите-членки без да са придружавани от възрастно лице, което въз основа на закона или на обичая, носи отговорност за тях и докато такова лице не поеме реално отговорност за тях; това определение обхваща също малолетните, които престават да бъдат придружавани след тяхното влизане на територията на държавите-членки;и) "условия на приемане" означава съвкупността от мерките взети от държавите-членки в полза на лицето, търсещо убежище в съответствие с настоящата директива;й) "материални условия на приемане" означава условията на приемане, които включват жилището, храната и облеклото, предоставено в натура или под формата на финансова помощ или на бонове, както и помощ за дневни разходи;к) "задържане" означава всяка мярка на изолиране на лицето, търсещо убежище от държавата-членка в определено място, където лицето, търсещо убежище е лишено от свободата си на придвижване;л) "център за настаняване" означава всяко място, което служи за колективно жилище на лицата, търсещи убежище.Член 3Приложно поле1. Настоящата директива се прилага по отношение на всички граждани на трети страни и лица без гражданство, които подават молба за убежище на границата или на територията на една държава-членка докато имат разрешение да пребивават на територията в качеството на лица, които търсят убежище, както и по отношение на членовете на техните семейства, ако това търсене на убежище се отнася и до тях според националното право.2. Настоящата директива не се прилага по отношение на молбите за дипломатическо или териториално убежище, които са подадени до представителствата на държавите-членки.3. Настоящата директива не се прилага когато се прилага Директива 2001/55/ЕО на Съвета от 20 юли 2001 г. относно минималните стандарти за предоставяне на временна закрила в случай на масово навлизане на разселени лица и за мерките за поддържане на баланс между държавите-членки в полагането на усилия за прием на такива лица и понасяне на последиците от този прием [5].4. Държавите-членки могат да решат да прилагат настоящата директива по отношение на процедурите за обработване на молбите за форми на закрила различни от тази, която произтича от Женевската конвенция, по отношение на гражданите на трети страни или лица без гражданство, за които е установено, че не са бежанци.Член 4По-благоприятни разпоредбиДържавите-членки могат да приемат или да запазят по-благоприятни разпоредби в областта на условията за приемане на лицата, търсещи убежище и на близките роднини на лицето, търсещо убежище, които се намират в същата държава-членка, когато те са зависими от него, или по хуманитарни причини, доколкото тези разпоредби са съвместими с тези на настоящата директива.ГЛАВА IIОБЩИ РАЗПОРЕДБИ ЗА УСЛОВИЯТА НА ПРИЕМАНЕЧлен 5Информация1. Държавите-членки уведомяват лицата, търсещи убежище, в един разумен срок, който не надхвърля петнадесет дни след подаването на молбата за убежище пред компетентния орган, за предимствата от които те могат да се ползват и за задълженията, които трябва да спазват по отношение на условията за приемане.Държавите-членки гарантират, че на лицата, търсещи убежище са предоставени сведения за организациите или групите лица, които осигуряват специфична правна помощ и за организациите, за които се предполага, че биха могли да им помогнат или да ги информират по отношение условията на приемане, от които те могат да се ползват, включително медицинските грижи.2. Държавите-членки гарантират, че сведенията по параграф 1 са предоставени писмено и, доколкото това е възможно, на език който лицата, търсещи убежище се предполага че познават достатъчно. Когато са налице условията за това, тези сведения могат също така да бъдат дадени устно.Член 6Документи1. Държавите-членки гарантират, че в срок от три дни след подаването на молба пред компетентния орган, лицето, търсещо убежище получава удостоверение издадено на негово име, което удостоверява неговия статут на лице, търсещо убежище или че му е разрешено да пребивава на територията на държавата-членка докато молбата му е висяща или е в процес на разглеждане.Ако титулярът не е свободен да се придвижва на цялата или на част от територията на държавите-членки, удостоверението свидетелства също и за този факт.2. Държавите-членки могат да изключат прилагането на настоящия член когато лицето, търсещо убежище е задържано и през време на разглеждане на молбите за убежище, което е подадено на границата, или в рамките на процедура за предоставяне на право на лицето, търсещо убежище да влезе на законно основание на територията на държава-членка. В тези специфични случаи, докато трае разглеждането на молбата за убежище, държавите-членки могат да предоставят на лицето, търсещо убежище други удостоверения, които са равностойни на документа по параграф 1.3. Документът по параграф 1 не удостоверява задължително самоличността на лицето, търсещо убежище.4. Държавите-членки приемат мерките необходими за да предоставят на лицата, търсещи убежище документа по параграф 1, който трябва да бъде валиден толкова дълго, колкото на тях им е разрешено да пребивават на територията или на границата на съответната държава-членка.5. Държавите-членки могат да предоставят на лицата, търсещи убежище пътен документ, когато сериозни хуманитарни причини правят необходимо тяхното присъствие в друга държава.Член 7Пребиваване и свобода на движение1. Лицата, търсещи убежище могат да се движат свободно на територията на държавата-членка, където са приети или в рамките на зоната, която им е определена от тази държава-членка. Определената зона не засяга неотчуждаемата сфера на личния живот и дава достатъчно възможност за движение, за да гарантира достъпа до всички преимущества предвидени от настоящата директива.2. Държавите-членки могат да определят мястото на пребиваване на лицето, търсещо убежище по съображения за обществен интерес или обществен ред, или, когато са налице условията за това, за нуждите на бързото обработване и ефикасно проследяване на техните молби.3. Когато това се окаже необходимо, държавите-членки могат да задължат лицето, търсещо убежище да остане в определено място в съответствие с тяхното национално право, например поради правни причини или по съображения за обществен ред.4. Държавите-членки могат да предвидят, че за да се ползват от материалните условия на приемане, лицата, търсещи убежище трябва да реално да пребивават в определено място, което е посочено от държавите-членки. Тези решения, които могат да имат общ характер, се взимат за всеки случай по отделно и въз основа на националното законодателство.5. Държавите-членки предвиждат възможността да предоставят на лицата, търсещи убежище временно разрешение да напускат мястото на пребиваване по параграфи 2 и 4, и/или зоната, която им е била определена по параграф 1. Решенията се взимат за всеки случай поотделно, обективно и безпристрастно и те са мотивирани когато са отрицателни.Лицето, търсещо убежище не трябва да иска разрешение за да се яви пред органите и съдилищата, ако неговото присъствие там е необходимо.6. Държавите-членки задължават лицето, търсещо убежище да съобщава своя адрес на компетентните органи и да им съобщава всяка промяна на адреса в най-кратък срок.Член 8СемействаКогато предоставят жилище на лицето, търсещо убежище, държавите-членки взимат подходящи мерки за да запазят, в рамките на възможното, единството на семейството, което се намира на тяхната територия. Тези мерки се прилагат със съгласието на лицето, търсещо убежище.Член 9Медицински прегледиДържавите-членки могат да предвидят лицето, търсещо убежище да бъде подложено на медицински преглед по съображения свързани с общественото здраве.Член 10Записване в училище и обучение на малолетните1. Държавите-членки предоставят на малолетните деца на лицата,търсещи убежище и на малолетните лица, търсещи убежище достъп до образователната система, при условия аналогични с тези, които са предвидени за гражданите на държавата-членка по приемането, докато не бъде изпълнена една мярка за експулсиране от територията срещу тях или срещу техните родители. Обучението може да бъде предоставено в центровете за настаняване.Държавите-членки могат да предвидят този достъп да бъде ограничен до обществената образователна система.Малолетните са на възраст по-ниска от възрастта на законното пълнолетие в държавата-членка, в която е била подадена или разгледана молбата за убежище. Държавите-членки не могат да премахнат достъпа до средно образование с единствен мотив, че непълнолетният е достигнал възрастта на пълнолетието.2. Достъпът до образователната система не може да бъде отложен с повече от три месеца, считано от датата на подаване на молбата за убежище на малолетния или на неговите родители. Този срок може да бъде продължен до една година когато се предоставя едно специфично образование с оглед улесняването на достъпа до образователната система.3. Когато достъпът до образователната система посочен в параграф 1 не е възможен поради особеното положение на малолетния, държавата-членка може да предложи други условия на обучение.Член 11Заетост1. Държавите-членки определят срок, който започва от датата на подаване на молбата за убежище, през който лицето, търсещо убежище няма достъп до пазара на труда.2. Ако решението на първа инстанция не е било взето една година след подаването на молбите за убежище, и ако това закъснение не може да бъде вменено във вина на лицето, търсещо убежище, държавите-членки решават при какви условия да бъде предоставен достъп до пазара на труда лицето, търсещо убежище.3. Достъпът до пазара на труда не се отказва докато продължават процедурите по обжалването, когато жалбата срещу отрицателно решение взето в рамките на редовна процедура има суспендиращо действие, до момента на съобщаването на едно отрицателно решение по жалбата.4. По съображения свързани с тяхната политика на пазара на труда, държавите-членки могат да предоставят предимство на гражданите на Съюза и на тези от държавите страни по споразумението за Европейското икономическо пространство, както и на гражданите на трети държави пребиваващи редовно.Член 12Професионално обучениеДържавите-членки могат да разрешат достъпа на лицата, търсещи убежище до професионалното обучение, независимо дали те имат достъп до пазара на труда.Достъпът до професионално обучение свързан с договор за наемане на работа се подчинява на възможността, за лицето, търсещо убежище да има достъп до пазара на труда, в съответствие с член 11.Член 13Общи правила относно материалните условия на приемане и медицинските грижи1. Държавите- членки гарантират, че лицата, търсещи убежище да имат достъп до материалните условия на приемане, когато те подават молбата си за убежище.2. Държавите-членки взимат мерките свързани с материалните условия на приемане, които дават възможност да се гарантира жизнено равнище подходящо за здравето и да осигурят прехраната на лицето, търсещо убежище.Държавите-членки гарантират, че жизненото равнище е гарантирано в случай на лица, които имат особени потребности, в съответствие с член 17, както и в случай на задържани лица.3. Държавите-членки могат да подчинят предоставянето на всички или на част от материалните условия на приемане и на медицинските грижи на условието лицата, търсещи убежище да не разполагат с достатъчно средства за да имат едно жизнено равнище отговарящо на тяхното здравословно състояние и за осигуряване на прехраната им.4. Държавите-членки могат да изискват от лицето, търсещо убежище да поеме стойността на материалните условия на приемане и на медицинските грижи предвидени в настоящата директива, или да участват в разходите за тях, в съответствие с параграф 3, ако те имат достатъчно средства, например ако са работили достатъчен срок.Ако се окаже, че лицето, търсещо убежище разполага с достатъчно средства за да покрие разходите за материалните условия на приемане и медицинските грижи в момента когато тези основни нужди са били покрити, държавите-членки могат да му поискат възстановяването им.5. Материалните условия за приемане могат да бъдат предоставени в натура или под формата на финансови помощи или на бонове, или като се комбинират тези форми.Когато държавите-членки изпълняват материалните условия на приемане под форма на финансови помощи или на бонове, размерът на последните се определя съобразно с принципите определени в този член.Член 14Разновидности на материалните условия на приемане1. Когато жилището е предоставено в натура, то трябва да бъде под следните форми, или да ги съчетава:а) помещения за настаняване на лицето, търсещо убежище, докато трае разглеждането на молбата за убежище подадена на границата;б) центрове за настаняване, които предлагат достатъчно добро жизнено ниво;в) къщи, апартаменти, частни хотели или други помещения приспособени за настаняване на лицата, търсещи убежище.2. Държавите-членки гарантират, че лицата, търсещи убежище, които се ползват от жилищата предвидени в параграф 1, букви а), б) и в):а) да се ползват от закрила на техния семеен живот;б) имат възможност да общуват с семейството си, с техните юридически съветници, представителите на Върховния комисар за бежанците на Организацията на обединените нации (ВКБООН) и неправителствените организации (НПО), които са признати от държавите-членки.Държавите-членки обръщат особено внимание на предотвратяването на насилието вътре в помещенията и в центровете за настаняване по параграф 1, букви а) и б).3. Държавите-членки гарантират, че когато са налице условията за това, малолетните деца на лицата, търсещи убежище или малолетните търсещи убежище са настанени с техните родители или с възрастния член на тяхното семейство, който отговаря за тях, по силата на закона или на обичая.4. Държавите-членки гарантират, че лицата, търсещи убежище се преместват от едно жилище в друго само когато това е необходимо. Държавите-членки дават на лицата, търсещи убежище възможност да уведомят техните юридически съветници за тяхното преместване и за техния нов адрес.5. Лицата, които работят в центровете за настаняване трябва да са съответно обучени и са задължени да спазват поверителност, така както е предвидено според националното право, по отношение на всяка информация, която те са узнали в резултат на работата си.6. Държавите-членки могат да включат лицата, търсещи убежище в управлението на материалните ресурси и на нематериалните аспекти на живота в един център чрез консултативен съвет, който представлява лицата, които са настанени там.7. Юридическите съветници на лицата, търсещи убежище и представителите на ВКБООН или на неправителствените организации, които действат от негово име и са признати от съответната държава-членка имат достъп до центровете за настаняване и другите помещения, в които лицата, търсещи убежище са настанени, за да им помогнат. Ограничения на този достъп могат да бъдат наложени само за нуждите на сигурността на центровете и на помещенията, както и на лицата, търсещи убежище.8. За материалните условия на приемане, държавите-членки могат по изключение да определят различни условия от тези, които са предвидени в настоящия член, през един разумен период, колкото е възможно по-къс, когато:- се изисква едно първоначално оценяване на специфичните нужди на лицето, търсещо убежище,- материалните условия за приемане предвидени в настоящия член не съществуват в една определена географска зона,- възможностите за настаняване, които нормално съществуват временно са изчерпани,- лицето, търсещо убежище е задържано или е на граничен пункт, в помещение, което той не може да напусне.Тези различни условия трябва да отговарят при всички положения на основните нужди.Член 15Грижи за здравето1. Държавите-членки гарантират, че лицата, търсещи убежище получават необходимите медицински грижи, които включват, най-малко спешни грижи и основно лечение на болестите.2. Държавите-членки осигуряват медицинска или друга необходима помощ на лицата, търсещи убежище със специфични нужди.ГЛАВА IIIОГРАНИЧАВАНЕ ИЛИ ОТНЕМАНЕ НА ВЪЗМОЖНОСТТА ЗА ПОЛЗВАНЕ НА УСЛОВИЯТА ЗА ПРИЕМАНЕЧлен 16Ограничаване или отнемане на възможността за ползване на условията за приемане1. Държавите-членки могат да ограничават или да отнемат възможността да се ползват условията за приемане в следните случаи:а) когато лице, търсещо убежище:- напусне мястото на пребиваване определено от компетентния орган без да го е уведомило за това, или ако е необходимо разрешение за тази цел, без да го е получило, или- не спазва задължението да се явява пред власите, не отговаря на исканията за предоставяне на информация или не се явява на личните интервюта относно процедурата за убежище в един разумен срок, определен от националното право, или- вече е подало молба в същата държава-членка.Когато лицето, търсещо убежище бъде намерено или се яви доброволно пред компетентните органи, едно мотивирано по съответния начин решение, основано на причините за неговото изчезване, се взима по отношение на възстановяването на правото да ползва някои или всички условия на приемане;б) когато лице, търсещо убежище е укрило финансови средства и следователно без да има право се е ползвало от материалните условия на приемане.Ако се окаже, че лицето, търсещо убежище е разполагало с достатъчно средства за да покрие материалните условия на приемане и грижите за здравето в момента в който тези основни нужди са били задоволени, държавите-членки могат да му поискат заплащането им.2. Държавите-членки могат да откажат условията на приемане в случаите, когато лице, търсещо убежище не е било в състояние да докаже, че молбата за убежище е била подадена в най-краткия разумен срок след неговото пристигане в съответната държава-членка.3. Държавите-членки могат да определят приложимите санкции в случай на сериозно нарушение на правилника на центровете за настаняване или на особено необуздано поведение.4. Решенията налагащи ограничаване, оттегляне или отказ от ползване на условията на приемане или санкциите по параграфи 1, 2 и 3 се налагат за всеки конкретен случай по отделно, обективно и безпристрастно и са мотивирани. Те се основават на особеното положение на заинтересуваното лице, по-специално в случая на лицата, посочени в член 17, като се държи сметка за принципа на пропорционалността. Държавите-членки осигуряват при всякакви обстоятелства достъпа до спешни медицински грижи.5. Държавите-членки следят материалните условия на приемане да не бъдат отнемани или ограничавани преди да бъде взето отрицателно решение.ГЛАВА IVРАЗПОРЕДБИ ОТНОСНО ЛИЦАТА СЪС СПЕЦИФИЧНИ НУЖДИЧлен 17Общ принцип1. Държавите-членки отчитат специфичното положение на уязвимите лица, като малолетните, непридружените малолетни, инвалидите, възрастните хора, бременните жени, самотните родители, придружени от малолетни и лицата, които са понесли мъчения, изнасилвания или други тежки форми на психологическо, физическо или сексуално насилие, в националното законодателство за прилагане на разпоредбите на глава II относно материалните условия на приемане и грижите за здравето.2. Параграф 1 се прилага само по отношение на лицата, чиито специфични нужди са били констатирани след индивидуално оценяване на тяхното положение.Член 18Малолетни1. Благополучието на детето представлява първостепенен аргумент за държавите-членки при прилагането на разпоредбите на настоящата директива, които се отнасят до малолетни.2. Държавите-членки гарантират, че малолетните, които са били жертви на всякакви форми на злоупотреба, на небрежност, на експлоатация, на мъчение, на жестоко, нечовешко и унизително отношение, или на въоръжение конфликти, имат достъп до услуги за реадаптация, и гарантират, че са предоставени подходящи грижи за душевното здраве, както и достъп до квалифицирана помощ, когато това е необходимо,.Член 19Непридружени малолетни1. Държавите-членки взимат веднага щом е възможно необходимите мерки, за да гарантират необходимото представителство на непридружените малолетни от законен представител, или, ако е необходимо, от организация натоварена да се грижи за малолетните или да гарантира тяхното благополучие, или всяка друга подходяща форма на представителство. Компетентните органи пристъпват редовно към оценяване на положението на тези малолетни.2. Непридружените малолетни, които подадат молба за убежище се настаняват, считано от датата, на която са приети на територията, до тази, на която трябва да напуснат държавата-членки, в която молбата за убежище е била подадена или разгледана:а) при възрастен член на тяхното семейство;б) в приемно семейство;в) в центрове за настаняване специализирани в приемането на малолетни;г) в други места за настаняване подходящи за малолетни.Държавите-членки могат да настанят непридружените малолетни навършили 16 години или повече в центрове за настаняване за възрастни лица, търсещи убежище.Доколкото това е възможно, децата от едно семейство не се разделят, с оглед на висшия интерес на съответния малолетен и по-специално на неговата възраст и на неговата зрялост. В случай на непридружени малолетни, промените в мястото на пребиваване се свеждат до минимум.3. С оглед на благополучието на непридружения малолетен, държавите-членки издирват, веднага щом това е възможно членовете на семейството. В случай че животът или физическата цялост на малолетен или на неговите близки биха могли да бъдат застрашени, по-специално ако те са останали в страната по произход, добре е да се направи така че събирането, обработването и разпространението на сведения относно тези лица да се осъществяват при условията на поверителност, за да се избегне застрашаването на тяхната сигурност.4. Персоналът, който работи с непридружените малолетни има или следва подходящо обучение относно техните нужди и е задължен да спазва поверителността, предвидена по националното право, когато става въпрос за сведенията, които той е узнал по повод на своята работа.Член 20Жертви на мъчения и на насилиеДържавите-членки гарантират, че ако е необходимо, лицата, които са претърпели мъчения, изнасилвания или други тежки насилия, получат лечението, което е необходимо за причинените от тези действия вреди.ГЛАВА VОБЖАЛВАНИЯЧлен 21Обжалвания1. Държавите-членки гарантират, че отрицателните решения за предоставяне на преимуществата, предвидени от настоящата директива или решенията, взети по силата на член 7, които засягат индивидуално лицата, търсещи убежище, могат да бъдат обжалвани по процедурите по националното право. Предвижда се, поне като последна инстанция, възможност за обжалване пред съдебен орган.2. Процедурите за достъп до правна помощ в тези случаи се определят от националното право.ГЛАВА VIМЕРКИ ЗА ПОДОБРЯВАНЕ НА СИСТЕМАТА ЗА ПРИЕМАНЕЧлен 22СътрудничествоДържавите-членки редовно предават на Комисията данните за броя на лицата, разпределени по възраст и по пол, които се ползват от условията на приемане, както и пълна информация за вида, името и представянето на документите по член 6.Член 23Система за насочване, наблюдение и контролПри спазване на тяхната конституционна структура, държавите-членки гарантират създаването на условията за насочване, наблюдение и контрол на нивото на прием.Член 24Персонал и средства1. Държавите-членки предприемат необходимите мерки, които да гарантират, че органите и другите организации, които прилагат настоящата директива са получили необходимото основно обучение по отношение на нуждите на лицата, търсещи убежище от двата пола.2. Държавите-членки отпускат необходимите средства за прилагане на националните разпоредби, които са приети за въвеждане на настоящата директива.ГЛАВА VIIЗАКЛЮЧИТЕЛНИ РАЗПОРЕДБИЧлен 25ДокладиНай-късно до 6 август 2006 г., Комисията докладва на Европейския парламент и на Съвета за прилагането на настоящата директива и ако има основания за това предлага необходимите изменения.Държавите-членки предават на Комисията всички необходими сведения за изготвянето на доклада, включително статистическите данни по член 22, най-късно до 6 февруари 2006 г.След като представи доклада, Комисията предава доклад поне на всеки пет години на Европейския парламент и на Съвета за прилагането на настоящата директива.Член 26Транспониране1. Държавите-членки въвеждат в сила законовите, подзаконовите и административните разпореди, необходими, за да се съобразят с настоящата директива, до 6 февруари 2005 г. Те информират незабавно Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки2. Държавите-членки съобщават на Комисията текста на националните разпоредби, които те приемат в областта, уредена с настоящата директива.Член 27Влизане в силаНастоящата директива влиза в сила в деня на публикуването ѝ в Официален вестник на Европейския съюз.Член 28АдресатиАдресати на настоящата директива са държавите-членки, в съответствие с Договора за създаване на Европейската общност.Съставено в Брюксел на 27 януари 2003 година.За СъветаПредседателG. Papandreou[1] ОВ С 213 Е, 31.7.2001 г., стр. 286.[2] Становище от 25 април 2002 г. (все още непубликувано в Офиицален вестник).[3] ОВ С 48, 21.2.2002 г., стр. 63.[4] ОВ С 107, 3.5.2002 г., стр. 85.[5] ОВ L 212, 7.8.2001 г., стр. 12.--------------------------------------------------